ओमप्रकाश का मानना है कि अगर मुर्राह नस्ल की भैंसों के निर्यात पर प्रतिबंध लगाया जाए तो हरियाणा दूध-दही के खाने वाला प्रदेश पुन: बन सकता है। अलबत्ता, आज भी ग्राम) राष्ट्रीय स्तर के मुकाबले कई गुना ज्यादा है। फिर भी किसान अगर खेती के साथ-साथ पशुपालन और उसमें भी मुर्राह भैंस पालन को ज्यादा महत्व दें तो वे न केवल मात्र खेती पर निर्भरता से बचेंगे, बल्कि राष्ट्रीय राजधानी के समीप होने का लाभ उठाते हुए प्रदेश की आय में भी काफी बढ़ोतरी कर सकते हैं, साथ ही सरकार की मुर्राह भैंस दुग्ध उत्पादन योजना के पुरस्कार के भी अधिकारी बन सकते हैं। हरियाणा का कोई भी ऐसा गांव नहीं जहां इतने पुरस्कार विजेता हों। मुकलान प्रदेश का पहला ऐसा गांव है जहां ग्रामीणों में मुर्राह नस्ल की अधिक दूध देने वाली भैंस पालन की होड लगी हुई है। इनमें महेंद्र, रणधीर, सुनील, जयसिंह, जिले सिंह, दलजीत, अनूप कुमार, साधुराम, सुमेर सिंह, दलेल, शंकर, राजेंद्र, बलराज, बदलू, श्रीराम, मोहनलाल, सरजीत, महावीर, विश्नसिंह, धनपत, रमेश, विजय, धर्मवीर, शक्तिदेश, सूबे सिंह और जगदीश आदि शामिल हैं।